text: AaB kvalificerede sig AaB skal ikke spille Royal League i denne sæson. AaB kvalificerede sig til fodboldturneringen Royal League qua deres bronzemedaljer i superligaen sidste sæson. Ingen turnering Men turneringen bliver ikke gennemført. Bestyrelsen for Royal League besluttede i dag, at turneringen ikke gennemføres i denne sæson. Ingen medieaftale Bestyrelsen for turneringen har de seneste måneder, ført forhandlinger med flere tvselskaber, men det har ikke ført til nogen aftale, og det har de nu taget konsekvensen af. Det skriver Bold.dk Forsøges kørt videre Alligevel har man i bestyrelsen tro på turneringskonceptet, og man vil derfor arbejde på, at turneringen videreføres fra næste sæson. De danske hold Foruden AaB, var det FC København, FC Midtjylland og OB, der skulle forsvare de danske farver i turneringen. Tre danske vindere Turneringen har kørt i tre sæsoner. Danmark har haft stor succes. To gange har FC København vundet, og senest Brøndby.
summary: Fodboldturneringen Royal League gennemføres ikke i denne sæson, så AaB får ikke lejlighed til at holde formen vedlige inden forårets vigtige kampe i Superligaen.